Keď som sa prisťahovala zo Srbska,
prekvapilo ma,
ako veľmi Američania zbožňujú svoju vlaku.
Keď som začala pracovať pre Eder Flag,
pýtala som sa sama seba, „Ako dlho tam budem pracovať?“
A myslela som si, „Koľko vlajok ľudia potrebujú?“
VIAC AKO 5 MILIÓNOV VLAJOK ROČNE
EDER FLAG JE NAJVÄČŠÍM VÝROBCOM AMERICKÝCH VLAJOK A STOŽIAROV V KRAJINE
Dobré ráno.
V našich vlajkách
sú osudy našich zamestnancov.
Ich myšlienky, čo si myslia, keď vyrábajú vlajku.
Je dnešný deň lepší ako ten včerajší?
Tá vlajka má svoj príbeh.
Príbeh o nás.
ZOŠÍVANÝ AMERICKÝ SEN
RADICA, VEDÚCA ŠITIA
Naše vlajky nájdete skoro všade.
Nedávno sme mali veľkú objednávku
na Sochu slobody.
Máme to.
Oni budú vlajku ťahať
a my ju budeme posúvať dole, až na koniec.
Keď sa k vám dostane koniec, podajte ho ďalej susedovi
a stále ťahajte dole, aby sme roztiahli celú vlajku, dobre?
Uistite sa, že ste to vzali celé a posúvajte dole.
Je to ako veľká rieka.
Zamestnanci sú zo všetkých kútov sveta.
Pokiaľ viete používať ruky,
môžete pracovať v Ederi.
Dobrá práca, všetci.
Dobre.
Natriasť.
Mnohí z mojich zamestnancov si toho prežili veľa.
Mida prišla o všetko
pri hurikáne v Puerto Ricu.
Yvonne utiekla z krajiny tehotná
a potom strávila roky v utečeneckom tábore v Tanzánii.
Milanko prišiel z Bosny.
Bol tam vojnovým zajatcom.
Potom je tu Ali,
ktorý utiekol z Iraku s mladou rodinou.
Koľko rokov má tvoja dcéra?
-Hm? -Rokov?
-Tvoja dcéra. -Tvoja dcéra?
-Moja dcéra. -Koľko...?
Päť.
Päť a pol roka.
V jeho jazyku... „Dobro“ v jeho jazyku...
V jeho jazyku, „dobro“ je „dobrý.“
Moja noha sem?
Áno.
A sem.
-Výborne. -Ďakujem.
Len pokračuj. Pokračuj.
Trénuj to.
Som nervózny.
Mám odísť a vrátiť sa neskôr na kontrolu?
Nechcem ťa ešte viac znervózňovať.
Dobre, nechám ťa chvíľu samého.
Ak by si niečo potreboval, zakrič na mňa. Dobre?
-Dobre. -Mám pre teba viac materiálu.
Dobre. Ďakujem, madam.
ALI KRAJČÍR VLAJOK
Medzi všetkými papiermi a procedúrami
som 12 rokov čakal a dúfal, že sa dostanem do Ameriky.
V Bagdade
bolo veľa vrážd a úmrtí mínometnými granátmi a domácimi bombami.
Moja štvrť sa volala „Cesta smrti“.
Niekoľkokrát som prežil výbuchy, ktoré boli len 150 metrov odo mňa.
Ďakujem.
Táto práca má význam. Nie je to hocijaká práca.
Chcem to robiť dokonale.
Päťdesiat štátov. Každý má päť či šesť miliónov obyvateľov, ak nie viac.
Nakoniec robíte prácu pre 50, 60 miliónov ľudí.
Ak Boh dá, budeme pracovať obaja.
Ak Boh dá, kúpime si auto.
Ak Boh dá, budeme pracovať a precestujeme všetky americké štáty.
New York, Washington, Florida.
A Kalifornia.
Texas.
Texas... nie.
Som veľmi rád, že pochádzam z Milwaukee.
Je to malé mesto v porovnaní
s New Yorkom a Los Angeles.
Keď sme vyrastali, spoliehali sme sa jeden na druhého.
Ľudia majú toto mesto radi,
tak, ako majú radi túto krajinu.
SUGAR RAY VEDÚCI VÝROBY
V Eder Flag som zodpovedný za stožiare a príslušenstvo.
Všetko dáme do krabíc
a zabalíme, aby to mohlo odísť.
-Ako to ide? -Videl si včera basketbal?
Videl.
Hrali dobre.
Dobre. Zavolám ťa.
Vieš, že máme toho viac v zóne G?
Áno. Zóna G.
Potrebujem ísť po vysokozdvižný vozík
a pôjdem do zóny G.
Nikdy som nepracoval na mieste,
ktoré by bolo také rozmanité.
Cením si to.
Chápem hrdosť prisťahovalcov
pri pohľade na americkú vlajku,
byť v krajine, kde môžete
byť čímkoľvek chcete.
To je skutočné.
Ale keď sa dozviete viac o tom, ako bola táto krajina vybudovaná,
pre černochov a mulatov,
tak sa vás to vlastne netýka.
Uveďte jeden z problémov, ktorý viedol k Občianskej vojne.
Otrok...
-Otroctvo... -Otroctvo. Dobre.
Povedzte jedno právo alebo slobodu z Prvého dodatku.
-Sloboda slova? -Áno.
-Dobre. -Dobre. Koľko dodatkov má...
-Dvadsaťsedem. -Presne tak.
Vidíš, vieš to.
Táto otázka. Tu.
Podľa Ústavy patria niektoré právomoci štátu.
Povedzte jednu z týchto právomocí.
Ja ne...
Dobré ráno.
Som unavená.
Dobré ráno.
BARB KRAJČÍRKA VLAJOK
Sú tu dobrí ľudia.
Veľmi príjemní.
Som unavená.
Zdriemnem si v niektorej hromade vlajok.
Jaj, pardon.
To si nemusela.
Nepamätám si všetky mená.
Sú iné ako tie americké.
Ale to je v poriadku.
Keď prídete do krajiny legálne, tak je to v poriadku.
Šitie vlajok mám v krvi.
Moji predkovia za tú vlajku bojovali.
Môj starý otec slúžil. Môj otec, môj brat.
Sú na to hrdí. To je moja krajina.
Lepšia ako veľa iných krajín. To je všetko, čo viem.
Každý si myslí, že ich krajina je tá najlepšia.
Dobré ráno všetkým.
Ako sa dnes všetci máte?
-Ránko. -Dobré ráno.
Poďme sa trochu rozhýbať.
Poďme. Budem cvičiť s vami.
Dobre. Začneme zbieraním čerešní.
Zbierajte čerešne.
Kuracie krídla.
Dobre. Zvládneme to.
Som pol na pol.
Polovicu života som strávila v Srbsku a tú druhú tu.
A obe krajiny sú mojím domovom.
Milujem Ameriku, ale milujem aj Srbsko.
Keď máte dve deti a pobozkáte jedno,
to neznamená, že nemilujete to druhé.
Páni.
S trvalou vyzerám úplne inak.
Je to na štvorke. Nebude to veľmi krátke.
Ostrihám ťa celého na štvorke.
-Dobre. -Dobre?
Pred dvadsiatimi ôsmimi rokmi
sme sa s manželom rozhodli opustiť Srbsko
a prísť do Spojených štátov s naším dieťaťom.
Srbsko bolo na pokraji vojny
a dom, v ktorom som žila s mojou rodinou,
zasiahla bomba a zničila ho.
Všetky tie spomienky.
Prvýkrát, keď som si uvedomila,
čo vlastne americká vlajka predstavuje,
viaže sa k tomu krátky príbeh.
Pozerala som film.
Volal sa Bez dcéry neodídem.
Na konci toho filmu
sa matka s dcérou
snažia dostať do bezpečia.
Vždy, keď o tom hovorím, tak mi vyhŕknu slzy.
Ospravedlňujem sa.
Boli samé, nemal im kto pomôcť,
keď zrazu začuli zvuk.
Bola to vlajka.
A americká ambasáda...
Ospravedlňujem sa.
Vlajka je vlajkou
už od začiatku, keď dostanete látku.
Vtedy sa narodí vlajka.
Nezamýšľate sa nad tým, čo všetko treba ušiť.
Najprv sa šije od obdĺžnika s hviezdami ku krátkym pruhom.
Ďalší človek spraví dlhé pruhy.
Každá hviezda má päť cípov
a pri každom
sa musí látka otočiť.
To znamená 250 otočení.
Keď som bol dieťa, rád som kreslil hviezdy.
Teraz to robím profesionálne.
Keď prišijem poslednú hviezdu,
vlajka ožíva.
Jednu vlajku nešije jedna osoba.
Je to sen,
práca mnohých ľudí.
USA! USA!
Palec hore.
Ahoj, mami.
Dnes je americký Deň nezávislosti.
Chodia do obchodných domov, parkov alebo k jazeru.
Alebo grilujú kebab alebo steaky.
A počasie je tu dobré, nie ako v Iraku.
Keby som takto sedel na slnku v Iraku, tak by ma spálilo.
Bol by som ako barbecue. Grilované mäso.
Opatrne.
-Poď. Prejdi z jednej strany na druhú. -Ukáž nejaké triky.
Áno, ukáž nejaké štýlové triky.
Moja žena je zdravotná sestra.
Pracuje na nočných smenách cez víkendy.
A ja mám ranné smeny od pondelka do piatka.
Za posledných desať rokov sa nám podarilo ušetriť
a kúpili sme si náš prvý domov.
Hej, čo robíš?
Nebudeme jesť bublinky.
Teraz nemáme vlajku na dome.
S mojou ženou sme o tom hovorili.
Určite túto krajinu milujeme. Chápete?
Čo?
Nie vždy vám to ale opätuje.
Áno.
Už druhý rok som nebola
na oslavách 4. júla kvôli problémom s dýchaním.
Už to musí byť niekoľko rokov,
odkedy som bola naposledy u doktora.
Mám susedku veteránku.
Dáva mi lieky v spreji do môjho prístroja.
Ja si to teraz nemôžem dovoliť.
Hovorila si, že by si chcela do dôchodku niekedy v júli.
-Áno. -Nevieš presne kedy?
Ešte si nie som istá.
Asi som pripravená. Neviem.
Vždy môžem pracovať na čiastočný úväzok, ale šijem rada.
Mám to tu rada.
Hovorí sa tu toľkými jazykmi.
Všetko možné od Číny, Iraku,
Pakistanu.
Myslím si, že veľa z nich sa ani nechce naučiť po anglicky.
To nie je...
Nejde o to, že nechcú.
Ľudia sú nesmelí.
Boja sa, že spravia chybu
alebo povedia niečo zle, vyslovia niečo zle.
Hanbia sa hovoriť.
A to sťažuje učenie každému.
Áno.
To je ťažšie. Máš pravdu.
Môj starý otec bol... Tiež mal prízvuk.
Vieš, moji rodičia a starí rodičia... Pamätám si to.
Čo je toto?
Neviem.
Je to kokos?
Kokosová voda.
Vidíš? Prepichneš to a vložíš.
Gruyère
Syr Gruyère.
Moja žena je z Alžírska, ale spoznali sme sa v Sýrii.
Po roku a pol sme sa zobrali a vrátili sme sa do Iraku.
Paradajku?
Potom sme sa chceli vrátiť do Sýrie, ale vojna tam už začala
a bál som sa, že ju zrania.
Páni.
Ale tu v Amerike je život krásny.
-Páči sa. -Ďakujem.
Ahoj, obchod.
Vitaj.
Vitaj, mačička!
Nie, nie.
Nechaj ju, zlato. Povedz jej, aby šla.
Povedz jej, poď, poď.
Och, moje srdce.
Aký je teraz váš najväčší cieľ?
Ak to poviem, tak sa to nesplní.
VYPADNI, VÍRUS ZOSTAŇTE V BEZPEČÍ
ZOSTAŇTE ZDRAVÍ A V BEZPEČÍ
-Výborne. Ďakujem. -Ďakujem.
Amerika už nie taká, ako keď som sem prišla.
Ale celý svet sa mení.
Po streľbe na Jacoba Blakea v Kenoshi, vo Wisconsine,
mysleli Milwaukee Bucks určite na iné veci
ako na basketbal.
Sedemkrát strelený do chrbta policajtami v Kenoshi.
MIER, ROVNOSŤ, JEDNOTA MESTO KENOSHA JE SILNÉ
Dnes večer je ďalší protest v Kenoshi.
To, čo si krajina myslí a ako sa cíti,
zistíte z vlajok.
Snažím sa pracovať najlepšie ako dokážem,
aby som svojej rodine zabezpečil dobrý život.
Nie, daj mi to.
Máš šťastie, že som už starý.
Ale stav krajiny,
George Floyd a Jacob Blake,
to sa na človeku podpíše.
Chcete len, aby sa k vám správali...
Ahoj.
Ako sa máš, Ali?
Nie veľmi dobre.
Prečo? Čo sa deje?
Bol som na nákupe s manželkou a deťmi.
-Vo Walmarte. -Áno.
Držal som dcéru, keď ku mne prišiel chlap.
Myslel som si, že ju chce pozdraviť, pochváliť ju.
Nečakal som, že sa preberiem na zemi.
Niečím ma udrel.
Neviem, či rukou alebo niečo držal.
Rana bola silná. Stratil som vedomie minimálne na pol minúty.
Neuveriteľné!
Zavolal si políciu?
Nevolal som. Walmart zavolal, ale až po 10 minútach.
Keď už bolo po všetkom.
Prišli až potom, keď už bol preč.
Nechytili ho.
Musíš zvážiť možnosť,
že nemá rád ľudí z tvojej krajiny,
pretože si iný, možno kvôli tvojej minulosti
alebo krajine, z ktorej pochádzaš,
a preto to urobil.
Jediné, čo ma zaujímalo po tom útoku, bola moja rodina.
Pozrel som hore, aby som zistil, čo sa stalo. Deti plakali
a moja žena kričala: „ochranka, ochranka.“
Prišli sme sem vychovať deti v bezpečí, nie hľadať problémy.
Smrteľný útok na Kapitol Spojených štátov amerických.
V Spojených štátoch sa odohráva
neuveriteľne nebezpečná situácia.
...keď výtržník mláti policajta
stožiarom s americkou vlajkou.
VIDEO UKAZUJE ZBITÉHO POLICAJTA POČAS NEPOKOJOV V KAPITOLE
USA.
Podľa mňa má vlajka dušu.
Verím tomu.
Verila som tomu, že v Amerike
sa nikdy nestane to, čo sa stalo v Juhoslávii.
Cítim sa byť podvedená.
Dnes je môj posledný deň v Ederi.
Zbožňujem svoju prácu,
ale už nevládzem.
Čo to je?
Barbara, prekvapenie!
-Barbara. -Ďakujem. Pozri na to.
Pracovala si celý život.
-Ďakujem. -Prekvapená?
To vieš, že som!
Čo je toto?
Prívesok!
Prívesok! Pozri na to.
-Páči sa ti? -Áno.
Je to úžasné.
-Ďakujem všetkým. -Budeš mi chýbať.
Aj ty mi budeš chýbať.
-Rozlúč sa. -Drž sa.
-Aj ty. -Budeš mi chýbať.
Si v poriadku?
-Šikovná. -Ľúbim ťa.
Najviac mi budú chýbať moji priatelia.
Dúfam, že moja práca mala význam.
-Ktorý východ povedal? -Štyridsaťpäť.
-Štyridsaťpäť? To je...
Keď sme sa pripravovali na cestu do Ameriky,
nemyslela som na to, čo ma čaká.
Ale Amerika mi dala mnoho
a ja som jej dala to najlepšie, čo som mohla.
-Pekný deň. -Aj vám. Dovidenia.
Sťahujem sa späť do Srbska.
Áno.
Započali sme naše pristávanie v smere na New York, oblasť LaGuardia.
Bola som tu skoro 30 rokov
a nikdy som nebola v New Yorku.
Predtým, ako sa vrátim do Srbska,
chcela som vidieť jednu z našich vlajok.
Páni.
Pozri sa na New York!
Pozrite sa na panorámu Manhattanu.
Predstavte si ten úžas, ktorý prisťahovalci zažili,
keď sa im ponad vlny naskytol veľkolepý výhľad na mesto.
Milujem Ameriku.
Viem, že nie je dokonalá...
ale v tom je krása.
Nemilujete niečo preto, že je to dokonalé.
Ale preto, že je to vaše.
Tu je.
Kiežby tu boli moje krajčírky a krajčíri, aby to videli.
Vidíš to?
Pozri aká je krásna, však?
Každý v tej vlajke necháva kúsok seba.
A nakoniec
nás vlajka prežije.
Sme tu len chvíľku. Každý sme len okamihom v čase.
A vlajky sú stáročia.
Musíme to pochopiť.
Mám strach.
Veľa šťastia.
Dobre.
Neboj sa.
-Dobre. -Veľa šťastia.
Ahoj.
Mama dnes nastupuje do práce.
Dobre.
-Ahoj. -Veľa šťastia.
Ďakujem.
Ja som z Alžírska.
Vieš, kde je Alžírsko?
A ty? Odkiaľ si?
-Mexiko. -Mexiko?
-Áno. -Dobre.
Preklad titulkov: Martina Vrábeľová